রিতেশ বাটরা
রিতেশ বাটরা (জন্ম ১২ জুন ১৯৭৯) বাফটা পুরস্কার (ব্রিটিশ একাডেমি অব ফিল্ম অ্যান্ড টেলিভিশন আর্টস) মনোনীত একজন ভারতীয় চলচ্চিত্র পরিচালক-লেখক। বাটরা তার প্রথম চলচ্চিত্র "দ্য লাঞ্চবক্স"-এর জন্যই বেশি পরিচিত, যেটাতে অভিনয় করেছিলেন ইরফান খান, নিম্রত কৌর এবং নওয়াজুদ্দীন সিদ্দিকী। এটি ২০১৩ সালে কান চলচ্চিত্র উৎসবে প্রদর্শিত হয় এবং রেল ডি'অর (গ্র্যান্ড গোল্ডেন রেল) পুরস্কার অর্জন করে। এছাড়াও বাটরা ২০১৪ সালে টরোন্টো ফিল্ম ক্রিটিকস অ্যাসোসিয়েশন পুরস্কার জেতেন। আমেরিকা, ইউরোপ এবং অস্ট্রেলিয়ায় "দ্য লাঞ্চবক্স" ছিল ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)।
আলিসিয়া ভিকান্দার
২০১৬ সালে ভিকান্দার ম্যাট ডেমনের বিপরীতে পল গ্রিনগ্রাস পরিচালিত "জেসন বর্ন" চলচ্চিত্রে অভিনয় করেন। ইউনিভার্সাল পিকচার্সের এই ছবিটি ২০১৬ সালের ২৯শে জুলাই মুক্তি পায়। তিনি পরবর্তীতে ডেরেক সিয়ানফ্রান্স পরিচালিত "দ্য লাইট বিটুইন ওশান্‌স" (২০১৬) ছবিতে মাইকেল ফাসবেন্ডার ও র‍্যাচেল ভাইসের সাথে অভিনয় করেন। ছবিটি ২০১৬ সালের ২রা সেপ্টেম্বর মার্কিন যুক্তরাষ্ট্রে মুক্তি পায়। ভিকান্দার অভিনীত "টুম্ব রেইডার" ছবিটি ২০১৮ সালের ১৬ মার্চ মুক্তি পায়। এতে তাকে পূর্বে অ্যাঞ্জেলিনা জোলি অভিনীত লারা ক্রফ্‌ট চরিত্রে দেখা যায়।